stanford-oval/wikipedia huggingface dataset:
טרמפ על מטאטא (סרט)

| --- | --- |

כרזת הסרט
 מבוסס על:  "טרמפ על מטאטא" מאת ג'וליה דונלדסון
 בימוי:  מקס לאנג, יאן לאכאוור
 הופק בידי:  מרטין פופ, מייקל רוז
 תסריט:  ג'וליה דונלדסון, אקסל שפלר
 מדבבים:  סיימון פג, ג'יליאן אנדרסון, רוב בריידון, טימותי ספול, מרטין קלונס, סאלי הוקינס, דייוויד ואליאמס
 מדבבים בעברית:  יואב יפת, דורית טל שלו, סער בדישי, מונה מור, יורם יוספסברג
 מוזיקה:  רנה אוברי
 מדינה:  בריטניה בריטניה גרמניה גרמניה
 חברה מפיצה:  Magic Light Pictures
 שיטת הפצה:  direct-to-video 
 הקרנת בכורה:  בריטניה 25 בדצמבר 2012 ארצות הברית 30 באוקטובר 2013 ישראל 2013
 משך הקרנה:  כ-27 דקות
 שפת הסרט:  אנגלית וגרמנית (הסרט דובב לשפות נוספות, ביניהן עברית וצרפתית)
 סוגה:  סרט טלוויזיה, סרט סטופ מושן, סרט ילדים, סרט פנטזיה, סרט הרפתקאות, סרט המבוסס על יצירה ספרותית
 www.roomonthebroom.com
 דף הסרט ב־IMDb
 
טרמפ על מטאטא (באנגלית: Room on the Broom) הוא סרט טלוויזיה בריטי-גרמני באנימציית סטופ מושן לילדים מסוגת פנטזיה והרפתקאות, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט בוים על ידי מקס לאנג ויאן לאכאוור, והופק על ידי Orange Eyes Limited,‏ Magic Light Pictures ו-Studio Soi.
הסרט שודר לראשונה בבריטניה בערוץ BBC One ב-25 בדצמבר 2012, ולאחר מכן שודר בארצות הברית בערוץ Universal Kids ב-30 באוקטובר 2013 כחלק מספיישל לכבוד ליל כל הקדושים. בישראל הסרט שודר לראשונה בדיבוב לעברית בערוץ לוגי בשנת 2013. אורך הסרט הוא כ-27 דקות, ושפות המקור שלו הן אנגלית וגרמנית (הסרט דובב לשפות נוספות, ביניהן עברית וצרפתית).
בטקס פרסי אוסקר ה-86 שהתרחש בשנת 2014, הסרט היה מועמד לפרס אוסקר לסרט המונפש הקצר הטוב ביותר.
תקציר העלילה

הסרט מספר את עלילת הספר "טרמפ על מטאטא" שכתבה ג'וליה דונלדסון ואייר אקסל שפלר. הסרט עוסק במכשפה וחתול היוצאים לטיול על המטאטא שלהם. במהלך הטיול רוח חזקה העיפה את הכובע של המכשפה, את הסרט משערה ואת שרביט הקסמים שלה. את כל הדברים האלה מצאו חיות שהחזירו את הפריטים למכשפה והצטרפו לטיול על המטאטא, דבר הגורם לתקלה איומה.
דמויות ומדבבים

במאי הדיבוב של הסרט בעברית היה ליאור סול, ומפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| מספר | סיימון פג | יואב יפת |
| מכשפה | ג'יליאן אנדרסון | דורית טל שלו |
| חתול | רוב בריידון | נשאר הדיבוב המקורי |
| כלבלב | מרטין קלונס | סער בדישי |
| ציפור | סאלי הוקינס | מונה מור |
| צפרדע | דייוויד ואליאמס | מונה מור |
| דרקון | טימותי ספול | יורם יוספסברג |
ראו גם

טרמפ על מטאטא
ג'וליה דונלדסון
הערות שוליים

↑  Room on the Broom, באתר BBC One
↑    Martin Chilton, ‏Julia Donaldson film Room on the Broom earns Oscar nomination, The Telegraph, 16 January 2014
חלון רוזטה

| --- | --- |
הרוזטה של קתדרלת שטרסבורג, מבט מבפנים: הרוזטה של קתדרלת שטרסבורג, מבט מבחוץ
הרוזטה של קתדרלת שטרסבורג, שרטוט: הרוזטה הצפונית של קתדרלת נוטרדאם דה פארי בסגנון Rayonnant
רוזטה היא חלון עגול גדול המקבל את שמו מדמיונו לשושנה (באנגלית: Rose Window) ומזכיר עיצוב מנדלה. רוזטות אופייניות מאוד לסגנון הגותי אך נעשה בהם שימוש דומה גם בסגנונות מאוחרים יותר, אלא לרוב ביתר פשטות.
הרוזטה היא חלון בעל מסגרת אבן (Tracery) המכיל בתוכו ויטראז'ים היוצרים ביחד את צורת השושנה. הרוזטה מחולקת לצורות משניות - עיגולים קטנים יותר, פלחי המעגל וצורות שונות המזכירות תלתנים ועלים.
מיקום הרוזטה הוא בדרך כלל בחזית הראשית (המערבית) מעל לשער הכניסה המרכזי. לעיתים נבנות רוזטות גם בחזית המזרחית וגם בקצוות הטרנספט (בית הרוחב). בפנים הכנסייה, הרוזטה יוצרת (תלוי בשעה ביום) אפקט של אלומת אור רך וצבעוני החודר דרכה ומשרה אווירה של קדושה.
היסטוריה

מקורה של הרוזטה הוא ככל הנראה באוקולוס - צוהר עגול שהיה נפוץ באדריכלות הרומית. האוקולוס התפתח לחלונות גדולים ועגולים שהופיעו לראשונה באדריכלות הרומנסק. ישנן מספר דוגמאות לכך בכנסיות באזור צפון ספרד אך הרוזטה הגותית המושלמת הופיעה לראשונה בבזיליקת סן-דני (St. Dennis) שבפריז. רוזטה זו הושלמה בשנת 1130 אך נהרסה במאה ה-18.
חלונות רוזטות החלו להתפשט בקתדרלות רבות ברחבי צרפת החל מהמאה ה-12 במסגרת עלייתה של האדריכלות הגותית. הראשון להצבת חלון רוזטה בחזית הכנסייה היה סוגריוס בבזיליקת סן-דני. אחריו באו חלונות רוזטה בקתדרלות הגותיות הראשונות בהן קתדרלת לאן, קתדרלת נוטרדאם דה פארי (המפורסמת בחלונות הרוזטה שלה, חלקם בסגנון Rayonnant) וקתדרלת שארטר (הכוללת 3 חלונות רוזטה). לחלון הרוזטה העגול המוצב בתוך ריבוע הייתה משמעות סמלית, שכן העיגול סימל את הקוסמוס האינסופי והנצחיות של אלוהים והריבוע סימל את מעשה הבריאה המושלם של אלוהים. כאשר הגותיקה הבשילה לשיאה ובסגנון הגותי הקורן (Rayonnant) התפתחו חלונות הרוזטה לרמה גבוהה של מורכבות ואיכות. צורתם הייתה כשל פרח או השמש, הקורנת מהמרכז החוצה. בשלהי ימי הביניים התפתחו חלונות הרוזטה לדוגמה ממורכזת ממנו קורנים עלים בצורת להבות אש כחלק מסגנון הלהבות הגותי (Flamboyant).
בסגנונות הרנסאנס והבארוק היה השימוש בחלונות רוזטה נדיר יותר. גם בכנסיות נאו-גותיות רבות, מהמאות ה-19 וה-20, נבנו חלונות מסוג זה, אם כי אופי העיטורים של הוויטראז'ים היה פשטני יותר. הוויטראז' גם קישוטי בעיקרו וכמעט ולא מכיל ציורים של סיפורים כלשהם כפי שהיה נהוג בימי הביניים.
סגנונות > אוקולוס Oculus

אלה הם חלונות ויטראז' בצורת עיגולים, בה עיצוב התמונה לא מתייחס בצורה גאומטרית למרחב המעגלי ואין דוגמה של שושן או פרח. חלונות יכלו להיות פתוחים, "עיוורים", בעלי זיגוג או מלאים בשכבה דקה של אלבסטר. במהלך התקופה הגותית המאוחרת באיטליה, חלונות כאלה היו נפוצים והועדפו על פני חלונות עם תחרת אבן מורכבת. בתקופת סוף ימי הביניים ותחילת הרנסאנס את התמונה בתוך החלון תכננו בדרך כלל האמנים המוכשרים בזמנם, ובהם דוצ'ו, דונטלו, אוצ'לו וג'יברטי.
סגנונות > גלגל Wheel

אלה חלונות עגולים בעלי דוגמה פשוטה של תחרת חלונות בה מוטות קורנים החוצה מאבן תמיכה מרכזית (boss) או מטבעת אבן (rondel) במרכז החלון. חלונות כאלה היו פופולריים באדריכלות רומנסקית ובאיטליה בתקופה הגותית. ניתן למצוא אותם ברחבי אירופה, אך בעיקר בגרמניה ואיטליה. חלונות אלה זכו לעדנה במבני התחייה הרומנסקית של המאה ה-19 והמאה ה-20.
סגנונות > צלחת Plate tracery

אלו הם חלונות עגולים בהם תחרת החלונות נמצאת במסגרת החלון בדוגמה מעגלית, כמעין חור מסוגנן, ולא באמצע החלון. חלונות כאלה עוצבו בשלבי המעבר מהאדריכלות הרומנסקית לאדריכלות הגותית ובפרט בצרפת ובקתדרלת שארטר. הדוגמה הידועה ביותר לחלון כזה היא בקתדרלת לינקולן, בקצה בית הרוחב הצפוני, בחלון הידוע בשם "עין הדיקאן". ניתן למצוא אותם לעיתים גם בבניינים מהמאה ה-19.
סגנונות > גותיקה מוקדמת Early Gothic

אלו הם חלונות עגולים עם תחרת חלונות של קשתות חופפות כמו עלי כותרת של פרח, ועם צורות עגולות וישרות. חלונות אלו ניתן למצוא בצפון צרפת, וראוי לציון החלון בקתדרלת לאן, באיטליה ובאנגליה. סגנון זה זכה לעדנה בגל התחייה הגותית בגלל דמיונו לפרח. לעיתים, תכנון זה התייחס ל-Our Lady of the Rosary.
סגנונות > גותיקה קורנת Rayonnant Gothic

| --- | --- |
קורן - בית הרוחב הדרומי של קתדרלת נוטרדאם דה פארי: קורן -  בית הרוחב הצפוני של קתדרלת נוטרדאם דה פארי
אלו הם חלונות עגולים בהם עלי הכותרת של הפרח קורנים החוצה מטבעת מרכזית, ולעיתים חופפים זה את זה, בתכנון מורכב. כל עלה מסתיים בקשת מחודדת ולעיתים בקוורטרפויל (עיגול ובו תחרת חלונות בצורת 4 עלים) או צורות אחרות הכלואות במעגל. חלונות אלה דומים לפרחים או שמש קורנת. רבים מחלונות הרוזטה הגדולים בצרפת הם בסגנון זה, בפרט אלה בקתדרלת נוטרדאם דה פארי ובזיליקת סן-דני. דוגמה ידועה לחלון כזה היא בבית הרוחב הצפוני של מנזר וסטמינסטר. חלונות אלו היו נפוצים בגותיקה בשיאה וניתן למצוא אותן בהרבה כנסיות. הסגנון זכה לעדנה בגל התחייה הגותית.
סגנונות > גותיקה לוהבת Flamboyant Gothic

| --- | --- |
לוהב-כנסיית Graça ב Santarém: חלון רוזטה בסגנון לוהב - סנט שאפל, פריז
אלה חלונות עגולים עם תחרת חלונות מורכבת. הצורה האופיינית לסגנון הן עקומות בצורת S בתחרת החלונות, שגורמת לכל אור להיראות בצורה דמוית להבת אש, בצורה "לוהבת" (Flamboyant) ומכאן השם. מספר רוזטות גותיות מאוחרות מציגות מורכבות רבה בתכנונן, ולעיתים משתמשות באלמנטים גותיים בצורות בלתי צפויות. דוגמה מצוינת לכך היא בחזית המערבית של קתדרלת אמיין. למרות שלרוב הצורות המתוכננות קורנות החוצה מהמרכז, הצורה המתקבלת לא בהכרח סימטרית סביב כל ציר. דוגמה לכך היא חלון "עין הבישוף" בקתדרלת לינקולן מהסגנון הגותי האנגלי המקושט שבה התכנון הוא כשני קשוות חיטה. דוגמאות נוספות לחלונות רוזטה לוהבים ניתן למצוא בסנט שאפל ובקתדרלת בווה.
סגנונות > רנסאנס Renaissance

אדריכלות הרנסאנס התנתקה מהאדריכלות הגותית, וחזרה לסגנון האדריכלות הקלאסית. בסגנון זה נעשה שימוש בחלונות אוקולוס פשוטים וחסרי תחרת חלונות, לעיתים על גמלונים קלאסיים (ראו כנסיית מדונה די סנט ביאג'יו) או סביב כיפות, כגון בזו של קפלת פאצי (בקלויסטר של בזיליקת סנטה קרוצ'ה) או סנטה מריה דל פיורה.
סגנונות > בארוק Baroque

באדריכלות הבארוק נעשה שימוש רב יותר (מאשר באדריכלות הרנסאנס) בחלונות עגולים, שלא תמיד היו עיגולים מושלמים ולעיתים היו אליפטיים (סגלגלים) או בעלי צורות מורכבות יותר. לרוב הם היו נטולי תחרת חלונות, אך לעיתים הם היו בעלי מוטות תמיכה פשוטים. לעיתים קרובות הם הוקפו בקישוטים מגולפים באבן. מטרת חלונות אלה הייתה לספק תאורה מספקת לפנים החלל בלי להשתמש בחלונות גדולים המאפשרים לראות מבחוץ את הבפנים. רק לעיתים נדירות הם היוו אלמנט ויזואלי דומיננטי בחזית או בפנים, כפי שהיו הרוזטות הגותיות. למרות זאת, היו מספר יוצאים מן הכלל הראויים לציון, בפרט מטח האור הגדול שזורם דה חלון האלבסאר הסגלגל (אליפטי) שמתאר את רוח הקודש ברדרדוס מאחורי המזבח הראשי בבזיליקת פטרוס הקדוש ברומא.
סגנונות > מודרני Modern

חלונות עגולים מודרניים, שלרוב הם מסוג האוקולוס הפשוט, שואבים ממגוון רב של השפעות וסגנונות, הכוללים אמנות מופשטת, חלונות ספינה וחלונות עגולים חסרי זיגוג של אדריכלות המזרח. עם זאת ישנם חלונות רוזטה מודרניים שמעוצבים בסגנון הגותי.
גלריה

חלון הרוזטה בבית הרוחב של קתדרלת שארטר, צרפת
חלון רוזטה בסגנון הלהבות שמהווה חלק מקומפוזיציה רחבה יותר, קתדרלת סנס, צרפת
חלון רוזטה המציג את האפוקליפסה בסגנון גותי לוהב, סנט שאפל, צרפת
"עין הבישוף", קתדרלת לינקולן, אנגליה
חלון רוזטה בגדאכטניסקירכה, שפייר, גרמניה
חלון רוזטה בכנסיית אוסקר פרדיקס, שוודיה
חלון רוזטה בכנסיית סנטה מריה דל פי, ברצלונה
חלון רוזטה בארמון הנשיאותי בפרו
חלון רוזטה בכנסיית סיינט ניקולס בריצ'מונד, אנגליה
חלון הרוזטה המזרחי בהימלשפאהרטסקירכה, דרזדן, גרמניה
חלון רוזטה עם דוגמאות גאומטריות ופרחים בסגנון מורי, מיורקה
חלון Waratah, כנסיית סיינט בדה, דרומיונה, סידני, אוסטרליה
ראו גם

אדריכלות גותית
אדריכלות של כנסיות
הערות שוליים

↑  קתדרלת פירנצה, קתדרלת סיינה
↑  Wim Swaan, The Gothic Cathedral, Banister Flether
↑  The Dean's Eye, Lincoln Cathedral,
↑  קתדרלת מרי הקדושה (סידני) היא בעלת 3 דוגמאות יפות לחלונות רוזטה קורנים.
↑  דוגמאות ניתן למצוא בקרלסקירכה בווינה, מנזר ברבנוב בפראג ובכנסיית סנט ברייד ברחוב פליט, לונדון.
↑  Bannister Fletcher; James Lees-Milne,St Peter's.
| אדריכלות גותית |
| --- | --- | --- |
| ערכים ראשיים | אדריכלות גותית • אמנות גותית • אדריכלות גותית -  מונחים • התחייה הגותית | גותיקה |
| סגנונות גותיים | סגנון גותי קורן • סגנון גותי לוהב • אדריכלות גותית אנגלית • אדריכלות גותית ספרדית • גותיקה מנואלינית | גותיקה |
| מונחים ואלמנטים גותיים | אדריכלות כנסיות • קמרון צלעות • חלון רוזטה • ויטראז' • תחרת חלונות • תמיכות דואות • צריחון • צריח מחודד • קרוקט • גרגויל • גרוטסק | גותיקה |
| מבני מפתח | בזיליקת סן-דני • קתדרלת נוטרדאם (פריז) • קתדרלת שארטר • קתדרלת בורז' • קתדרלת ריימס • קתדרלת אמיין • קתדרלת לאן • סנט שאפל • ארמון האפיפיורים, אביניון • קתדרלת קלרמון-פראן • קתדרלת אוורה • קתדרלת שטרסבורג • קתדרלת רואן • כנסיית סנט אואן • קתדרלת בווה • קתדרלת קלן • קתדרלת ויטוס הקדוש, פראג • שטפנסדום, וינה • המינסטר של אולם • מריינקירכה, ליבק • קתדרלת בורגוס • קתדרלת לאון • קתדרלת סביליה • מגדל בלן • קתדרלת מילאנו • ארמון הדוג'ים, ונציה • קתדרלת קנטרברי • קתדרלת לינקולן • קתדרלת סולסברי • קתדרלת ולס • מנזר וסטמינסטר • קתדרלת יורק | גותיקה |
| קטגוריות | קטגוריה:אדריכלות גותית • קטגוריה:קתדרלות בסגנון גותי • קטגוריה:מבנים גותיים • קטגוריה:מבני התחייה הגותית • קטגוריה:אדריכלים גותיים • פורטל:אדריכלות | גותיקה |
כנסיית וסטמינסטר בלונדון. ניתן לראות את חלון הרוזטה הגדול במרכז החזית
אוקולוס, קתדרלת סיינה
גלגל, בוורלי מינסטר
צלחות, כנסיית Appleton-le-Moors
חלון רוזטה גותי מוקדם, במזרח קתדרלת לאן
בארוק - Catania.
חלון רוזטה יהודי מאת שרה קונפורטי
חסוס מנואל קורונה

חסוס מנואל קורונה רואיס (בספרדית: Jesús Manuel Corona Ruíz; נולד ב-6 בינואר 1993) הוא כדורגלן מקסיקני, המשחק בעמדת הקיצוני במונטריי ובנבחרת מקסיקו.
קריירת מועדונים

קורונה התחיל את הקריירה שלו בקבוצת הנוער של מונטריי, שם שיחק כחלוץ. ב-7 באוגוסט 2010, קורונה ערך את הופעת הבכורה שלו בקבוצה הבוגרת בניצחון 1–2 נגד אטלנטה. ב-7 באוקטובר 2011 הבקיע את שער הבכורה שלו בניצחון 2–3 נגד אסטודיאנטס טקוס. במהלך השנים, הועבר לעמדת הקיצוני.
ב-22 באוגוסט 2013 חתם לארבע שנים בטוונטה מליגת העל ההולנדית. ב-29 בספטמבר 2013, קורונה ערך את הופעת הבכורה שלו בקבוצה בניצחון 0–5 נגד חרונינגן, בו גם כבש את שער הבכורה שלו בקבוצה.
ב-31 באוגוסט 2015 חתם בפורטו מליגת העל הפורטוגלית, תמורת 10.5 מיליון אירו וסעיף שחררו של 50 מיליון אירו. ב-12 בספטמבר, כבש צמד בהופעת הבכורה שלו בקבוצה בניצחון 1–3 נגד ארוקה. במרץ 2019 קורונה האריך את חוזהו בקבוצה עד שנת 2022.
ב-13 בינואר 2022 חתם בסביליה לשלוש וחצי שנים. ב-21 באפריל כבש את שעריו הראשונים בקבוצה כשכבש צמד בניצחון 2–3 על לבאנטה.
ב-1 בספטמבר 2023 קורונה חזר לקדנציה שנייה במונטריי.
קריירה בינלאומית

בצעירותו, קורונה שיחק בנבחרת הנוער של מקסיקו וזכה עמה באליפות אמריקה הצפונית עד גיל 20 בשנת 2013.
ב-12 בנובמבר 2014, קורונה ערך את הופעת הבכורה שלו בנבחרת מקסיקו בניצחון 2–3 נגד הולנד. ב-30 במאי 2015, קורונה הבקיע את שער הבכורה שלו בנבחרת בניצחון 0–3 נגד גואטמלה. קורונה היה חבר בסגל הנבחרת לקראת גביע הזהב 2015, בו זכה מקסיקו וקורונה עצמו נבחר לכישרון הטורניר.
תארים

ליגת העל המקסיקנית: אפרטורה 2010
ליגת האלופות של CONCACAF‏: 2010/2011, 2011/2012, 2012/2013
ליגת העל הפורטוגלית: 2017/2018
גביע פורטוגלי: 2019/2020
הסופר קאפ הפורטוגלי: 2018
אליפות אמריקה הצפונית עד גיל 20: 2013
גביע הזהב: 2015
גביע CONCACAF‏: 2015
הכדורגלן הצעיר של גביע הזהב: 2015
הרכב השנה של CONCACAF: 2015
שער הזהב של CONCACAF: 2016
חלוקת פולינומים

באלגברה, חלוקת פולינומים או חלוקת פולינומים עם שארית או חלוקה אוקלידית, היא אלגוריתם לחלוקת פולינום בפולינום אחר שדרגתו קטנה מזו של המחולק או שווה לשלו. למעשה, אלגוריתם זה מהווה הכללה לאלגוריתם החילוק הארוך באריתמטיקה. בדומה לחילוק האריתמטי, גם חילוק פולינומים מפרק בעיה מתמטית, העשויה להיות מסובכת, לתתי-בעיות פשוטות יותר, ולכן, הוא פשוט ונוח לשימוש באופן יחסי. זאת ועוד, קיימות גם שיטות המקצרות את תהליך חלוקה זה, כדוגמת חלוקה סינתטית.
האלגוריתם מיישם הלכה למעשה את תכונת הפולינומים הבאה. בהינתן  P(x)=a_{n}x^{n}+a_{n-1}x^{n-1}+...+a_{1}x+a_{0} (מחולק) ו- D(x)=b_{k}x^{k}+b_{k-1}x^{k-1}+...+b_{1}x+b_{0} (מחלק) כך ש- k\leq n ובניסוח מדויק,  \deg(D(x))\leq \deg(P(x)), ניתן לבטא את  P(x) כ- P(x)=D(x)Q(x)+R(x) עבור  Q(x) פולינום שיקרא המנה ועבור  R(x) פולינום שיקרא שארית החלוקה, כך שדרגת השארית  R(x) קטנה (ממש) מדרגת המחלק  D(x), כלומר  \deg(R(x))<\deg(D(x)).
התוצאה  R(x)=0 תופיע אם ורק אם  D(x) הוא גורם של  P(x), כלומר, ניתן לרשום את  P(x) כמכפלה של הפולינום  D(x) בפולינום אחר. בנוסף, על פי המשפט הקטן של בזו, אם  a הוא שורש של  P(x), דהיינו  P(a)=0, אזי  (x-a) הוא גורם של  P(x). לכן, נעשה שימוש נרחב בחלוקת פולינומים הן על מנת לפרק את הפולינום לגורמים והן על מנת לפשט את הליך מציאת השורשים הנוספים שלו, אם אחד מהם כבר ידוע.
דוגמה לאופן פעולת האלגוריתם

נמצא את מנת החלוקה ואת השארית שלה עבור חלוקת הפולינום  P(x)=x^{3}-2x^{2}-4 (המחולק) בפולינום  D(x)=x-3, (המחלק).
תחילה, נכתוב מחדש את המחולק באופן הבא:
. P(x)=x^{3}-2x^{2}+0x-4.
כעת, נבצע את התהליך דלהלן:
נחלק את האיבר הראשון של  P(x) באיבר הראשון של  D(x), דהיינו, את האיבר בעל החזקה המקסימלית של  P(x) באיבר בעל החזקה המקסימלית של  D(x). במקרה זה, מדובר ב- \left(x^{3}/x=x^{2}\right). את התוצאה, נכתוב מעל לקו האופקי:
נכפול את כל איברי המחלק בתוצאה שקיבלנו זה עתה, ונקבל  x^{2}D(x)=x^{3}-3x^{2}. נכתוב את התוצאה תחת האיברים הראשונים של המחולק:
נחסר את התוצאה שרשמנו מהאיברים שמעליה ומיד לאחר מכן, נעתיק מטה את האיבר הראשון מימין לאיברי המחלק שביצענו עליהן כעת פעולה.
נבצע כעת שוב את אותה סדרת פעולות עבור הפולינום החדש שהתקבל מההפרש ומהוספת האיבר הנוסף.
כעת, לא ניתן להעתיק מטה אף איבר. נסיים את התהליך.
הפולינום שהתקבל מעל לקו האופקי הוא המנה  Q(x)=x^{2}+x+3 והפולינום, במקרה זה ממעלה 0, שנותר אחרי הפעולה האחרונה, הוא השארית  R(x)=5. לכן, קיבלנו כי  \underbrace {x^{3}-2x^{2}-4} _{P(x)}=\underbrace {(x-3)} _{D(x)}\,\underbrace {(x^{2}+x+3)} _{Q(x)}+\underbrace {5} _{R(x)}.
שימושים > פירוק פולינומים לגורמים

בהינתן פולינום, לעיתים, שורש אחד או יותר שלו כבר ידועים אך ייתכן כי קיימים לו כאלו נוספים. אם ידוע כי  r הוא שורש של פולינום  P(x)=a_{n}x^{n}+a_{n-1}x^{n-1}+...+a_{1}x+a_{0} - פולינום ממעלה  n, כלומר מתקיים כי  P(r)=a_{n}r^{n}+a_{n-1}r^{n-1}+...+a_{1}r+a_{0}=0, ניתן לחלק את  P(x) ב- (x-r) ומהמשפט הקטן של בזו נובע כי שארית החלוקה היא 0. לכן, נקבל במקרה זה כי  P(x)=(x-r)Q(x) עבור  Q(x)=b_{n-1}x^{n-1}+b_{n-2}x^{n-2}+...+b_{1}x+b_{0}, כלומר דרגת המנה היא  n-1. בחלק מהמקרים, הפולינום  Q(x)=b_{n-1}x^{n-1}+b_{n-2}x^{n-2}+...+b_{1}x+b_{0} הוא כזה שקל יותר למצוא את שורשיו. מאחר שכל שורש שלו הוא גם שורש של  P(x)=a_{n}x^{n}+a_{n-1}x^{n-1}+...+a_{1}x+a_{0}, הרי שבכך יועל תהליך מציאת השורשים של הפולינום המקורי.
באופן דומה, אם ידועים יותר משורש אחד של הפולינום, לדוגמה, ידוע כי  r_{1},r_{2},...,r_{k} שורשים שלו, ניתן לחלק את הפולינום ב- (x-r_{1}) ולקבל  P(x)=(x-r_{1})Q_{1}(x). כעת, ניתן לחלק את  Q_{1}(x) ב- (x-r_{2}) ולקבל כי  Q_{1}(x)=(x-r_{2})Q_{2}(x) כך שדרגתו של  Q_{2}(x) קטנה מהדרגה של  Q_{1}(x). לכן,  P(x)=(x-r_{1})(x-r_{2})Q_{2}(x). כעת, ניתן להמשיך את התהליך, עד שבסופו של דבר יתקבל כי  P(x)=(x-r_{1})(x-r_{2})\cdot \cdot \cdot (x-r_{k})Q_{k}(x) כך שדרגת  P(x)=-Q_{k}(x) קטנה מ- n-k.
שימושים > מציאת ישר משיק לנקודה על גרף של פונקציה פולינומית

ניתן להשתמש בחלוקת פולינומים גם למציאת משוואת הישר המשיק לנקודה הנמצאת על גרף של פונקציה פולינומית. בהינתן פונקציה  f(x)=a_{n}x^{n}+a_{n-1}x^{n-1}+...+a_{1}x+a_{0} ונקודה  x=q, משוואת המשיק לגרף בנקודה  x=q תהיה שארית החלוקה של  f(x) ב- (x-q)^{2}.
שימושים > מציאת ישר משיק לנקודה על גרף של פונקציה פולינומית > דוגמה

נמצא את משוואת הישר המשיק לפונקציה  y=f(x)=x^{3}-12x^{2}-42 בנקודה  x=1.
לכן, משוואת המשיק המבוקשת היא  y=-21x-32.
שימושים > בדיקת יתירות מחזורית

בבדיקת יתירות מחזורית משתמשים בשארית החלוקה של פולינומים עבור ניטור שגיאות בהעברת מסרים.
ראו גם

המשפט הקטן של בזו
חוג אוקלידי
הערות שוליים

↑  דרגת פולינום מוגדרת כחזקה המקסימלית של איבר עם מקדם שאיננו 0. למשל, דרגת הפולינום  P(x)=x^{3}+3x^{2}-6x-8 היא 3.
↑  איך לנחש ולבדוק שורשים אמיתיים - 3 - בדיקות שורשים על ידי חלוקת פולינומים מחלקה סינתטית - Dummies 2021, באתר No dummy
↑  https://math-wiki.com/images/1/12/חילוק_פולינומים_הסבר.PDF
↑  ניתן להתייחס לכל מספר קבוע שאיננו אפס כאל פולינום ממעלה 0.
טיצ'ין

טיצ'ין (בפולנית: Tyczyn; ביידיש: טיטשין) היא עיירה במחוז ז'שוב שבפרובינציית פודקרפצקיה בפולין, בה התקיימה עד השואה קהילה יהודית גדולה.
תולדות היישוב

טיצ'ין נוסדה בשנת 1368, והוכרה כעיר בידי קז'ימייז' השלישי, מלך פולין. במהלך המאה ה-17 נהרסה העיירה בידי הטטרים והקוזקים. עד שנת 1918 הייתה העיירה חלק מגליציה האוסטרו-הונגרית.
יהודי טיצ'ין

התיעוד הראשון לישיבת יהודים בעיירה הוא מהמאה ה-16. מאמצע המאה ה-19 הייתה העיירה למרכז חסידי.
רב העיר במהלך שנים רבות במאה ה-19 היה הרב יחיאל מיכל דארלויך. עם פטירתו בתחילת 1888 פרצה מחלוקת בעיר בין תומכי בנו ישראל דארלויך לבין תומכי הרב אשר טייטלבוים שנתמך על ידי הרבי של חסידות שינאווא.
בין מלחמות העולם נמנו בעיירה 957 יהודים, כשליש מתושביה, והתקיימה בה פעילות ציונית.
עם פרוץ מלחמת העולם השנייה, הגיעו לעיירה פליטים יהודים רבים, בעיקר מאזור לודז'. ב-1941–1942 רוכזו יהודי העיירה בגטו שהוקם בה, אליו הובאו ביוני 1942 יהודים נוספים מיישובי הסביבה. זמן קצר לאחר מכן, גורשו כל יושבי הגטו לגטו ז'שוב, ומשם שולחו למחנה ההשמדה בלז'ץ ביולי 1942.
הערות שוליים

↑  עיר שכבשוה כרכום!, המגיד, 8 במרץ 1888
↑  שני רביים משתמשים בכתר אחד, המגיד, 3 במאי 1888
↑  טיטשין בין המצרים, המגיד, 26 ביולי 1888
| --- | --- |
בקרת זהויות :  NLI: 987007537899405171  GND: 4723794-6  LCCN: n98103730  MusicBrainz: c861fc79-c5b8-437b-9874-6e0fe386c287  NKC: ge1103846  VIAF: 132709060   WorldCat (עם VIAF): 132709060 
בית הקברות היהודי הישן בטיצ'ין.
יוהאן בנדיקט ליסטינג

| --- | --- |

 לידה:  25 ביולי 1808 פרנקפורט, הדוכסות הגדולה של פרנקפורט, הקונפדרציה של הריין 
 פטירה:  24 בדצמבר 1882 (בגיל 74) גטינגן, ממלכת פרוסיה, הקיסרות הגרמנית 
 ענף מדעי:  טופולוגיה 
 מקום לימודים:  אוניברסיטת גטינגן 
 מנחה לדוקטורט:  קרל פרידריך גאוס 
 מוסדות:  אוניברסיטת גטינגן  אוניברסיטת הנובר 
 תלמידי דוקטורט:  אדוורד לימינגטון ניקולס, היינריך משקה 
 צאצאים:  Theodore Roloff 
 
יוהאן בנדיקט ליסטינג (בגרמנית: Johann Benedict Listing; ‏25 ביולי 1808 - 24 בדצמבר 1882) היה מתמטיקאי גרמני.
חייו

ליסטינג פרסם ב-1847 את הספר הראשון שהוקדש באופן בלעדי לטופולוגיה, ה-Vorstudien zur Topologie . המונח "טופולוגיה", נטבע בספרו זה, כתחליף לשם המקובל לטופולוגיה באותה תקופה, analysis situs. ספרו זה הציג לראשונה את המושג "קומפלקס", ועסק בהכללות של נוסחת אוילר לממדים גבוהים יותר. אחד המוקדים המרכזיים של הספר הזה היה חקר הכיראליות של קשרים, נושא עמוק שליסטינג היה ראשון לדון בו. ליסטינג הבחין שקשר השמונה ותמונת הראי שלו זהים. ב-1861 הוא פרסם מאמר שבו הוא הציג לראשונה את טבעת מביוס המפורסמת, וכן חקר מרכיבים של משטחים ואת תכונות הקשירות. מאוחר יותר הוא התקדם בחקירותיו וחקר רצועות מביוס מוכללות. הוא גם גילה אינווריאנטים טופולוגיים ראשונים, שנקראים כיום מספרי ליסטינג.
הכשרתו של ליסטינג הייתה כפרופסור לפיזיקה, והוא היה גם אחד מהאבות המייסדים של האופתלמולוגיה שכן הוביל את חקר התכונות האופטיות של העין במאמרו Beitrag zur physiologischen optik מ-1845; מאוחר יותר הוא הסביר את התוצאות של המאמר הזה באופן תאורטי במאמר נוסף שעדיין נחשב מדויק למדי כיום. הוא תרם גם תרומות אחרות בפיזיקה וכימיה: הוא חקר את צורת כדור הארץ, תרם למטאורולוגיה, מגנטיות ארצית וספקטרוסקופיה, כתב על הקביעה של כמות הסוכר בשתן של חולי סוכרת, ועוד.
ליסטינג טבע את המונחים: "geoid","telescopic system","entoptic phenomena", "nodal points","homocentric light".
חסוס מוסקרה

| --- | --- |

 לידה:  23 בפברואר 1993 (בן 31) 
 מדינה:  ספרד 
 עיסוק:  שחקן כדורגל, שחקן
 פרופיל ב-IMDb
 
חסוס מוסקרה ברנאל (בספרדית: Jesús Mosquera Bernal‏ הגייה: xe.ˈsus̬ mos.ˈkɛ.ɾa βɛɾ.ˈnal] ; נולד ב-23 בפברואר 1993) הוא כדורגלן עבר ושחקן קולנוע וטלוויזיה ספרדי.
קריירה ככדורגלן

מוסקרה נולד בעיירת החוף הדרומית פואנחירולה, במחוז מאלגה. הוא שיחק כמגן מרכזי והחל את הקריירה שלו בקבוצת הכדורגל מאלגה, בגיל 12. הוא שיחק בליגה הנמוכה של המועדון האנדלוסי, ומשם עבר לשחק באתלטיק בילבאו בגיל 16 ואף דחה הצעות ממועדונים גדולים כמו ריאל מדריד ואתלטיקו מדריד. זמן קצר לאחר מכן, בגיל 18, חזר למאלגה, ונרשם לקבוצת המילואים של מאלגה. לפני שפרש מכדורגל, שיחק במועדונים Betis B ו-Antequera.
קריירה כשחקן

לאחר שהתגלה בחדר כושר במאלגה, מוסקרה נבחן לתפקיד במה שהיה הופעת הבכורה שלו במשחק. מפיקי הסדרה "טוי בוי" ראו בו פוטנציאל לכוכבות, מה שהוביל אותו לתפקיד הראשי בסדרה במקום קטעי ביט שאליהם לוהק בתחילה.
פילמוגרפיה

| שנה | כותרת | תפקיד | הערות | הערות |
| --- | --- | --- | --- | --- |
| 2018 | Allí abajo | מאנו | פרקים 7, 10 ו-14 של עונה 4 |  |
| 2019 | LOS40 פרסי המוזיקה 2019 | עצמו | מגיש |  |
| 2021-2019 | טוי בוי | הוגו בלטרן גונסלס | תפקיד ראשי |  |
הערות שוליים

↑  Vadillo, Miguel Ángel (30 ביוני 2017). "El defensa Jesús Mosquera vuelve al Antequera, tras llegar a un acuerdo con el equipo blanquiverde". El Sol de Antequera (בספרדית). נבדק ב-22 באפריל 2021. {{cite web}}:  (עזרה)
↑  Carrasco de Juanas, Pablo (24 בדצמבר 2019). "Jesús Mosquera se enfrenta al test de Navidad más golfo". Shangay Express (בספרדית). נבדק ב-22 באפריל 2021. {{cite web}}:  (עזרה)
↑  "Jesús Mosquera: la historia del ex futbolista que se convirtió en protagonista de Toy Boy". clarin.com (בספרדית). 9 באפריל 2020. נבדק ב-21 באפריל 2021. {{cite web}}:  (עזרה)
↑  Grez, Matias (22 במאי 2020). "From footballer to Netflix superstar: How Jesus Mosquera became one of Spain's top actors". edition.cnn.com. נבדק ב-21 באפריל 2021. {{cite web}}:  (עזרה)
↑  "De futbolista a actor: La singular vida de Jesús Mosquera, protagonista de Toy Boy". eluniverso.com (בספרדית). 10 באפריל 2020. נבדק ב-21 באפריל 2021. {{cite web}}:  (עזרה)
↑  Ponce Becerril, César (12 באפריל 2020). "Jesús Mosquera y su curiosa transición de futbolista a actor protagonista". fichajes.net (בספרדית). נבדק ב-21 באפריל 2021. {{cite web}}:  (עזרה)
↑  Hanson-Firestone, Dana (2020). "10 Things You Didn't Know About Jesus Mosquera". tvovermind.com. נבדק ב-21 באפריל 2021. {{cite web}}:  (עזרה)
↑  Moreno, Adriano (21 במרץ 2019). "Jesús Mosquera: así es la historia de un futbolista que se convirtió en stripper". cadenaser.com (בספרדית). נבדק ב-21 באפריל 2021. El productor César Benítez (Plano a plano) lo metió en 'Allí abajo', donde tuvo un fugaz papel para ir haciéndose a las cámaras. {{cite web}}:  (עזרה)
↑  Zavala, Cristina (11 בנובמבר 2019). "Momentos de emoción, fiesta, sorpresa y mucho color en LOS40 Music Awards: 'La modelo y el stripper'". .com (בספרדית). נבדק ב-21 באפריל 2021. {{cite web}}:  (עזרה)
↑  "15 cosas que tienes que saber de Jesús Mosquera, el guaperas que protagoniza 'Toy boy'". .com (בספרדית). 5 בדצמבר 2018. נבדק ב-21 באפריל 2021. {{cite web}}:  (עזרה)